|  |  |
| --- | --- |
| Razdjel | 109 MINISTARSTVO PRAVOSUĐA I UPRAVE |
| Glava | 10965 ŽUPANIJSKI SUDOVI |
| RKP i naziv proračunskog korisnika | 3390 ŽUPANIJSKI SUD U DUBROVNIKU |
| Program | 2803 Vođenje sudskih postupaka |

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ŽUPANIJSKOG SUDA U DUBROVNIKU**

**ZA 2024. GODINU**

***OBRAZLOŽENJE OPĆEG DIJELA IZVRŠENJA FINANCIJSKOG PLANA***

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima:

• Izvještaj o prihodima i rashodima prema ekonomskoj klasifikaciji

• Izvještaj o prihodima i rashodima prema izvorima financiranja

• Izvještaj o rashodima prema funkcijskoj klasifikaciji

Izvještaj o prihodima i rashodima prema ekonomskoj klasifikaciji daje nam usporedbu ostvarenja/izvršenja promatrane godine u odnosu na prethodnu godinu kao i uvid u ostvarenje financijskog plana u odnosu na tekući plan.

Prihodi ostvareni na godišnjoj razini 2024. godine iznose 1.529.209,56 €, dok za isti period 2023. godine iznose 1.206.033,27 € , odnosno prihodi su povećani za 26,80 % od čega se glavnina odnosi na prihode iz nadležnog proračuna 671. Manji dio ostvaruje iz prihoda od pruženih usluga, što se odnosi na naknadu za kopiranje spisa i najam prostora gdje je vidljivo smanjenje od 7,55% u odnosu na prethodno razdoblje koje je nastalo kao rezultat raskida ugovora o najmu s Tisak plus d.o.o.

Rashodi poslovanja izvršeni su u iznosu od 1.527.164,73 € eur što je 26,63 %povećanje u odnosu na prethodno razdoblje.

U tablici koja slijedi daje se pregled izvršenih rashoda poslovanja:

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 2023 | 2024 | Indeks |
| 3 | RASHODI POSLOVANJA | 3 | 1.128.656,82 | 1.1.410.873,24 | 125,00 |
| 31 | Rashodi za zaposlene | 31 | 900.124,69 | 1.208,567,87 | 134,30 |
| 32 | Materijalni rashodi | 32 | 227.834,18 | 201.650,42 | 88,51 |
| 34 | Financijski rashodi | 34 | 697,95 | 654,95 | 93,84 |
| 4 | RASHODI ZA NABAVU NEFINANCIJSKE IMOVINE | 4 | 77.376,45 | 116.291,49 | 150,29 |
| 42 | Rashodi za nabavu proizv. dugotrajne imovine | 42 | 5.261,45 | 5.416,49 | 102,95 |
| 45 | Rashodi za dodatna ulaganja | 45 | 72.115,00 | 110.875,00 | 153,75 |

Rashodi za zaposlene ostvareni za 34,30 % više u odnosu na prethodno razdoblje slijedom promjene koeficijenta i osnovice za izračun plaće državnih službenika i namještenika i povećanja plaće pravosudnih dužnosnika. Uvećane su i naknade za prekovremeni rad pravosudnih dužnosnika. Povećanje se bilježi i na šifri 312 Ostali rashodi za zaposlene slijedom izmjene Zakona o plaći i drugim materijalnim pravima pravosudnih dužnosnika čime im je priznat dio materijalnih prava jednak službenicima.

Materijalni rashodi bilježe smanjenje u odnosu na prethodno razdoblje. Odstupanja su zabilježena na:

* Oznaka 3224 – Materijal i dijelovi za tekuće i investicijsko održavanje – kroz prethodna razdoblja vidljiva tendencija povećanja troškova uslijed dotrajalosti građevine, opreme i automobila
* Oznaka 3231- Usluge telefona, pošte i prijevoza – u prethodnoj godini obim posla je bio značajno smanjen uslijed štrajka pravosudnih dužnosnika i državnih službenika te povećanje na ovim pozicijama odnosi se na redovan rad bez prekida.
* Oznaka 3236 – Zdravstvene usluge – povećanje u odnosu na prethodno razdoblje odnosi se na rast cijena pregleda pri zapošljavanju kao i cijene sistematskih pregleda zaposlenih sukladno Kolektivnom ugovoru. Također izmjenama Zakona o plaći i drugim materijalnim pravima pravosudnih dužnosnika isti su stekli pravo na sistematski pregled.
* Oznaka 3237- Intelektualne i osobne usluge- u referentnom razdoblju prethodne godine u obzir treba uzeti činjenicu višemjesečnog štrajka uslijed kojega je i broj Rješenja za isplate naknada intelektualnih usluga znatno smanjen te ne odražava stvarno stanje.

Na oznakama rashoda za nabavu nefinancijske imovine bilježi se povećanje u odnosu na prethodnu godinu koje se odnosi na dodatna ulaganja na građevinskim objektima. U sjedištu suda sanirani su i obnovljeni sanitarni čvorovi i kupljene su nove klupe za čekaonice.

Udio izvršenih rashoda u odnosu na tekući plan iznosi 97,24%.

Izvještaj o prihodima i rashodima prema izvorima financiranja upućuje nas da se glavnina prihoda ostvaruje na poziciji Opći prihodi i primici, a samo jedan mali dio u okviru vlastitih prihoda (usluge kopiranja i najma prostora).

Izvještaj o rashodima prema funkcijskoj klasifikaciji - Ukupni rashodi odnose se na javni red i sigurnost, odnosno sudove.

O***BRAZLOŽENJE POSEBNOG DIJELA IZVRŠENJA FINANCIJSKOG PLANA***

U posebnom dijelu dan je detaljan uvid u godišnje izvršenje u odnosu na tekući plan po pojedinim pozicijama kontnog plana.